Všeobecné obchodné podmienky 

I. Úvodné ustanovenia
 
1. Týmito všeobecnými obchodnými podmienkami (ďalej len „VOP“) sa spravuje právny vzťah, ktorého predmetom je predaj a kúpa tovaru na základe zmluvy uzavretej na diaľku prostredníctvom online rozhrania www.pewas.com (ďalej len „Zmluva“), ak sa zmluvné strany písomne nedohodnú inak. 
2. Prevádzkovateľom online rozhrania a predávajúcim je spoločnosť P e W a S s.r.o. so sídlom Vansovej 2, 811 03 Bratislava, IČO: 31 332 013, IČ DPH: SK2020315198, DIČ: 2020315198, zápis v Obchodnom registri Mestského súdu Bratislava III, oddiel Sro, vložka č. 3456/B (ďalej len „Predávajúci“).
3. [bookmark: _Hlk485288695]Uzavrieť s Predávajúcim Zmluvu, ktorej predmetom je kúpa tovaru prostredníctvom online rozhrania www.pewas.com môže akákoľvek fyzická alebo právnická osoba bez ohľadu na to, či je spotrebiteľom alebo iným prevádzkovateľom živnosti (ďalej len „Kupujúci“).
4. Spotrebiteľom sa na účely týchto VOP rozumie fyzická osoba, ktorá v súvislosti so Zmluvou a z nej vyplývajúcim záväzkom nekoná v rámci svojej podnikateľskej činnosti alebo povolania (ďalej len „Spotrebiteľ“).
5. Elektronickým obchodom sa na účely týchto VOP rozumie online rozhranie www.pewas.com, kde Predávajúci ponúka svoje tovary a umožňuje Kupujúcemu, aby prostredníctvom neho odoslal Predávajúcemu návrh na uzavretie Zmluvy (ďalej len „elektronický obchod“).
6. Predávajúceho je možné kontaktovať telefonicky na telefónnom čísle +421 2 482 69 350 alebo e-mailom na e-mailovú adresu info@pewas.sk.
7. Uplatniť práva zo zodpovednosti za vady tovaru, odstúpenie od Zmluvy, žiadosť o nápravu alebo podať iný podnet Predávajúcemu je možné na adrese Tomášikova 19, 821 02 Bratislava alebo e-mailom na e-mailovej adrese info@pewas.sk.
8. Orgánom dohľadu je Slovenská obchodná inšpekcia, Inšpektorát SOI pre Bratislavský kraj, so sídlom Bajkalská 21/A, P.O. Box 5, 820 07 Bratislava.
 
II. Objednávka a uzavretie Zmluvy
 
1. Tovary ponúkané v elektronickom obchode (ďalej len „Tovar“) sú Predávajúcim bežne dodávané a sú dostupné v dodacej lehote podľa čl. VI ods. 2 týchto VOP. Hlavné vlastnosti konkrétneho Tovaru sú uvedené priamo v elektronickom obchode.
2. Kupujúci objednáva Tovar vyplnením a odoslaním formulára v elektronickom obchode (ďalej len „Objednávka“).
3. Najneskôr na začiatku postupu vytvárania Objednávky Spotrebiteľom Predávajúci zabezpečí označenie online rozhrania jasnými a čitateľnými informáciami o prípadných obmedzeniach dodávky alebo poskytnutia Tovaru a informáciami o spôsoboch platby, ktoré Spotrebiteľ môže použiť na úhradu ceny.
4. Pre vytvorenie Objednávky je nevyhnutné, aby Kupujúci vybral požadovaný Tovar, jeho množstvo, spôsob doručenia a spôsob platby. Potvrdením Objednávky Kupujúci predloží Predávajúcemu záväzný návrh na uzatvorenie Zmluvy.
5. Kupujúci odoslaním Objednávky Predávajúcemu potvrdí svoj súhlas s tým, že tieto VOP sa budú vzťahovať na Zmluvu uzavretú medzi ním a Predávajúcim v elektronickom obchode vrátane uplatnenia nárokov z vád Tovaru, a že bol oboznámený s tým, že po odoslaní Objednávky je jeho povinnosťou zaplatiť kúpnu cenu (zakliknutím „Objednať s povinnosťou platby“).
6. Spotrebiteľ odoslaním Objednávky Predávajúcemu zároveň potvrdí, že Predávajúci včas a riadne splnil svoje informačné povinnosti podľa ustanovenia § 5 a § 15 zákona č. 108/2024 Z. z. o ochrane spotrebiteľa a o zmene a doplnení niektorých zákonov (ďalej len „zákon o ochrane spotrebiteľa“).
7. Zmluva sa považuje za uzavretú akceptovaním Objednávky Predávajúcim o čom je Kupujúci informovaný e-mailovou notifikáciou, ktorú Predávajúci odošle Kupujúcemu bez zbytočného odkladu po prijatí Objednávky a overení dostupnosti a termínu dodania Tovaru.
8. Akceptovanie Objednávky podľa čl. II ods. 7 týchto VOP obsahuje jedinečné číslo Objednávky, názov, množstvo a cenu objednaného Tovaru, spôsob doručenia a cenu doručenia a celkovú cenu objednávky. Spolu s akceptáciou Objednávky je Kupujúcemu doručená aj kópia týchto VOP.
9. Poradie v akom sú prijaté Objednávky vybavované určuje Predávajúci.
10. Náklady vzniknuté Kupujúcemu pri použití komunikačných prostriedkov na diaľku v súvislosti s uzatvorením Zmluvy (napr. náklady na internetové pripojenie alebo náklady na telefonickú komunikáciu) si hradí Kupujúci sám.
11. Akúkoľvek komunikáciu súvisiacu s Objednávkou alebo Zmluvou Predávajúci adresuje Kupujúcemu na elektronickú adresu uvedenú Kupujúcim v Objednávke.
 
III. Stornovanie Objednávky a zmeny Zmluvy
 
1. Kupujúci môže zrušiť (stornovať) Objednávku do okamihu jej akceptácie Predávajúcim, a to telefonicky alebo písomnou formou (e-mailom alebo poštou). Zrušenie Objednávky Predávajúci potvrdí Kupujúcemu telefonicky alebo písomnou formou (e-mailom alebo poštou). 
2. O zmenu alebo storno Objednávky môže Kupujúci telefonicky alebo písomnou formou (e-mailom alebo poštou) požiadať Predávajúceho aj po akceptácii Objednávky Predávajúcim, avšak vždy pred odoslaním Tovaru. Predávajúci bezodkladne Kupujúcemu telefonicky alebo písomnou formou (e-mailom alebo poštou) oznámi, či tejto žiadosti vyhovie; tým nie je dotknuté právo Spotrebiteľa na odstúpenie od Zmluvy.
3. Predávajúci je oprávnený jednostranne zrušiť Objednávku, ktorú nie je možné záväzne akceptovať z dôvodu nesprávne uvedených údajov v Objednávke, a to najmä chybne uvedený e-mail alebo telefónne číslo Kupujúceho alebo v prípade, že údaje uvedené Kupujúcim v objednávke sa javia ako zrejme nesprávne alebo nepravdivé alebo v prípade, že nie je možné oznámiť a/alebo odoslať Kupujúcemu záväznú akceptáciu Objednávky.
4. Predávajúci do 14 dní od zrušenia Objednávky vráti Kupujúcemu všetky platby, ktoré od neho už prijal v súvislosti so zrušenou Objednávkou, a to rovnakým spôsobom ako bola platba vykonaná Kupujúcim.
5. Predávajúci nie je povinný s Kupujúcim uzavrieť Zmluvu. 

IV. Odstúpenie Spotrebiteľa od Zmluvy
 
1. Spotrebiteľ je oprávnený odstúpiť od Zmluvy v súlade s ustanovením § 19 a nasl. zákona o ochrane spotrebiteľa. Spotrebiteľ je oprávnený odstúpiť od Zmluvy do 14 dní odo dňa prevzatia Tovaru, teda odo dňa kedy Spotrebiteľ alebo ním poverená osoba (s výnimkou dopravcu) prevzala (i) všetky časti objednaného Tovaru, (ii) tovar, ktorý bol dodaný ako posledný ak sa Tovary objednané Spotrebiteľom v jednej Objednávke dodávajú oddelene, (iii) posledný diel alebo posledný kus, ak sa dodáva Tovar pozostávajúci z viacerých dielov alebo kusov, (iv) prvý tovar, ak sa Tovar dodáva opakovane počas určitej doby (ďalej len „lehota na odstúpenie od Zmluvy“), a to bez udania dôvodu.
2. Spotrebiteľ môže odstúpiť od Zmluvy aj pred začatím plynutia lehoty na odstúpenie od Zmluvy.
3. Pri uplatnení práva na odstúpenie od Zmluvy je Spotrebiteľ povinný informovať Predávajúceho o svojom rozhodnutí odstúpiť od Zmluvy jednoznačným vyhlásením, a to listom zaslaným na adresu Tomášikova 19, 821 02 Bratislava alebo  e-mailom zaslaným na e-mailovú adresu info@pewas.sk. Na tento účel môže Spotrebiteľ použiť vzorový formulár na odstúpenie od Zmluvy dostupný na www.pewas.com.
4. Lehota na odstúpenie od Zmluvy je zachovaná, ak Spotrebiteľ zašle oznámenie o uplatnení práva na odstúpenie od Zmluvy posledný deň lehoty na odstúpenie od Zmluvy.
5. Pri pochybnostiach o doručení sa Spotrebiteľom odoslané oznámenie o odstúpení od Zmluvy považuje za doručené uplynutím času primeraného použitému spôsobu doručovania, ak Spotrebiteľ vie preukázať odoslanie oznámenia o odstúpení od Zmluvy na adresu uvedenú v čl. IV ods. 3 týchto VOP. Oznámenie o odstúpení od Zmluvy sa považuje za doručené dňom jeho odoslania Predávajúcemu na adresu uvedenú v čl. IV ods. 3 týchto VOP, ak poštovú zásielku, ktorej obsahom je oznámenie o odstúpení od Zmluvy, nemožno dodať Predávajúcemu z dôvodov podľa zákona č. 324/2011 Z.z. o poštových službách a o zmene a doplnení niektorých zákonov.
6. Spotrebiteľ môže odstúpiť od Zmluvy len vo vzťahu ku konkrétnemu Tovaru alebo Tovarom, ak Predávajúci na základe Zmluvy dodal viacero Tovarov.
7. Dôkazné bremeno o uplatnení práva na odstúpenie od Zmluvy znáša Spotrebiteľ.
8. Spotrebiteľ je povinný najneskôr do 14 dní odo dňa odstúpenia od Zmluvy zaslať Tovar späť alebo ho odovzdať Predávajúcemu, a to na adresu Tomášikova 19, 821 02 Bratislava. Lehota na vrátenie Tovaru Spotrebiteľom sa považuje za zachovanú, ak bol Tovar odovzdaný na prepravu najneskôr v posledný deň tejto lehoty. Spotrebiteľ je povinný doručiť Predávajúcemu Tovar spolu s príslušenstvom vrátane dokumentácie.
9. [bookmark: lema6]Predávajúci je povinný bez zbytočného odkladu, najneskôr do 14 dní odo dňa doručenia oznámenia o odstúpení od Zmluvy vrátiť Spotrebiteľovi všetky platby, ktoré od neho prijal na základe Zmluvy alebo v súvislosti s ňou, vrátane nákladov na dopravu, dodanie a poštovné a iných nákladov a poplatkov v rozsahu zodpovedajúcom odstúpeniu od Zmluvy, a to rovnakým spôsobom, aký použil Spotrebiteľ pri ich úhrade. To sa nevzťahuje na dodatočné náklady, ak si Spotrebiteľ zvolil iný druh doručenia, ako je najlacnejší bežný spôsob doručenia, ktorý Predávajúci ponúka, pričom dodatočnými nákladmi sa rozumie rozdiel medzi nákladmi na dodanie, ktoré si zvolil Spotrebiteľ, a nákladmi na najlacnejší bežný spôsob dodania ponúkaný Predávajúcim. Predávajúci nie je povinný vrátiť Spotrebiteľovi tieto platby pred tým, ako mu je Tovar doručený alebo kým Spotrebiteľ nepreukáže zaslanie Tovaru späť Predávajúcemu.
10. Po odstúpení od Zmluvy Spotrebiteľ znáša náklady na vrátenie Tovaru vrátane nákladov na vrátenie Tovaru, ktorý vzhľadom na jeho povahu nie je možné vrátiť prostredníctvom pošty.
11. Spotrebiteľ zodpovedá za zníženie hodnoty Tovaru, ktoré vzniklo v dôsledku takého zaobchádzania s Tovarom, ktoré je nad rámec zaobchádzania potrebného na zistenie povahy, vlastností a funkčnosti Tovaru. 
12. Ak Kupujúci neoprávnene odstúpi od Zmluvy, Predávajúci mu Tovar vráti. Náklady na takéto vrátenie Tovaru znáša Kupujúci. 
13. Spotrebiteľ v súlade s ustanovením § 19 ods. 1 zákona o ochrane spotrebiteľa nemôže odstúpiť od Zmluvy, predmetom ktorej je najmä:
a) dodanie alebo poskytnutie Tovaru, ktorého cena závisí od pohybu cien na finančnom trhu, ktorý Predávajúci nemôže ovplyvniť a ku ktorému môže dôjsť počas plynutia lehoty na odstúpenie od Zmluvy,
b) dodanie Tovaru vyrobeného podľa špecifikácií Spotrebiteľa alebo Tovaru vyrobeného na mieru,
c) dodanie Tovaru, ktorý podlieha rýchlemu zníženiu kvality alebo skaze,
d) dodanie Tovaru uzavretého v ochrannom obale, ktorý nie je vhodné vrátiť z dôvodu ochrany zdravia alebo z hygienických dôvodov, ak ochranný obal bol po dodaní porušený,
e) dodanie Tovaru, ktorý vzhľadom na svoju povahu môže byť po dodaní neoddeliteľne zmiešaný s iným tovarom.



V. Cena a platobné podmienky
 
1. Predajné a jednotkové ceny Tovaru sú v elektronickom obchode uvedené vrátane dane z pridanej hodnoty, pokiaľ nie je pri cene vyslovene uvedené inak. Ak sú k cene Tovaru pripočítané aj akékoľvek iné náklady (na dopravu, dodanie, poštovné a iné náklady a poplatky), o ich výške je Kupujúci informovaný najneskôr pred odoslaním Objednávky Predávajúcemu.
2. Náklady na doručenie Tovaru hradí Kupujúci vo výške:
a) doručenie v Českej republike: 3,49 EUR za každú objednávku,
b) doručenie v Slovenskej republike: 2,39 EUR za každú objednávku.
3. [bookmark: _Hlk485628573]Kupujúci je povinný zaplatiť Predávajúcemu kúpnu cenu Tovaru a prípadne iné náklady dohodnuté v Zmluve online platbou platobnou kartou bezprostredne po odoslaní Objednávky.
4. Daňový doklad, ktorý slúži zároveň ako záručný doklad (záručný list), je Predávajúci povinný Kupujúcemu doručiť najneskôr spolu s Tovarom v písomnej alebo elektronickej podobe.
5. Za deň platby sa považuje deň, kedy bola celá kúpna cena pripísaná na účet Predávajúceho.
6. Ak Kupujúci zaplatí Predávajúcemu kúpnu cenu za objednaný Tovar, je oprávnený odstúpiť od Zmluvy a požadovať vrátenie kúpnej ceny len v súlade so všeobecne záväznými právnymi predpismi.

VI. Dodacie podmienky

1. Na základe akceptovanej Objednávky je Predávajúci povinný dodať Kupujúcemu Tovar v dohodnutom množstve, kvalite a termíne a zabaliť ho alebo vybaviť na prepravu tak, aby bola zabezpečená jeho ochrana. Predávajúci je tiež povinný zabezpečiť, aby dodaný Tovar spĺňal podmienky stanovené všeobecne záväznými právnymi predpismi.
2. Predávajúci je povinný Tovar dodať Kupujúcemu v lehote najneskôr do 30 dní od uzavretia Zmluvy, teda od akceptácie Objednávky. Kupujúci je oprávnený v prípade nedodania Tovaru Predávajúcim v uvedenej lehote odstúpiť od Zmluvy. 
3. Ak Predávajúci nie je schopný doručiť Tovar v lehote uvedenej v čl. IV ods. 2 týchto VOP, je povinný kontaktovať Kupujúceho telefonicky alebo e-mailom, informovať ho o tejto skutočnosti a dohodnúť s ním ďalší postup, ktorým môže byť zrušenie Objednávky a vrátenie platby alebo predĺženie dodacej lehoty. 
4. Doklady potrebné na prevzatie a užívanie Tovaru a prípadne iné doklady stanovené všeobecne záväznými právnymi predpismi (záručný list, dodací list, daňový doklad) je Predávajúci povinný odovzdať Kupujúcemu najneskôr spolu s Tovarom v písomnej alebo elektronickej podobe.
5. Predávajúci Tovar doručuje prostredníctvom spoločnosti Packeta Slovakia s.r.o. na území Slovenskej republiky a prostredníctvom spoločnosti Zásilkovna s.r.o. na území Českej republiky.
6. Kupujúci je povinný prevziať Tovar v mieste, ktoré ako miesto doručenia určil v Objednávke, ak sa s Predávajúcim písomnou formou (e-mailom alebo poštou) alebo telefonicky nedohodne inak.
7. Kupujúci je povinný skontrolovať Tovar hneď po doručení. V prípade, že Kupujúci zistí, že Tovar je mechanicky poškodený, je povinný túto skutočnosť oznámiť spoločnosti Packeta Slovakia s.r.o./Zásilkovna s.r.o. a za jej prítomnosti skontrolovať stav Tovaru. V prípade zistenia poškodenia Tovaru je Kupujúci oprávnený prevzatie Tovaru odmietnuť. Spôsob vybavenia takejto reklamácie dohodne Predávajúci s Kupujúcim bezodkladne.
8. Tovar sa považuje za dodaný okamihom fyzického prevzatia Tovaru Kupujúcim, resp. ním poverenou osobou alebo odmietnutím prevzatia Tovaru, ktoré spoločnosť Packeta Slovakia s.r.o./Zásilkovna s.r.o. vyznačí v protokole o doručení a odovzdaní Tovaru alebo jeho neprevzatím v lehote určenej spoločnosťou Packeta Slovakia s.r.o./Zásilkovna s.r.o., ak tieto VOP neurčujú inak v prípade prevzatia Tovaru Spotrebiteľom. 
9. Kupujúci nadobúda vlastnícke právo k Tovaru až úplným zaplatením celej kúpnej ceny za Tovar alebo jeho prevzatím, podľa toho čo nastane neskôr. Prevzatím Tovaru prechádza na Kupujúceho nebezpečenstvo náhodnej skazy a náhodného zhoršenia
10. Do doby prechodu vlastníckeho práva z Predávajúceho na Kupujúceho, ktorý má Tovar v držbe, má Kupujúci všetky povinnosti uschovateľa veci a je povinný Tovar na vlastné náklady bezpečne uschovať a označiť ho tak, aby bol za každých okolností identifikovateľný ako Tovar Predávajúceho.
11. Vlastnícke právo k Tovaru a nebezpečenstvo náhodnej skazy, náhodného zhoršenia a straty veci prechádza na Spotrebiteľa okamihom dodania.

VII. Zodpovednosť za vady, vybavovanie sťažností a podnetov
 
1. Podmienky záruky na Tovar resp. podmienky uplatnenia nárokov z vád Tovaru, ktorý bol zakúpený v elektronickom obchode Spotrebiteľom sú uvedené v Reklamačnom poriadku. 
2. Práva a povinnosti vyplývajúce z uplatnenia nárokov z vád Tovaru ako aj postup a spôsob vybavenia týchto nárokov sa v ostatných prípadoch riadia príslušnými ustanoveniami zákona č. 513/1991 Zb. Obchodný zákonník (ďalej len „Obchodný zákonník“) a ďalších súvisiacich právnych predpisov upravujúcich uplatňovanie nárokov z vád tovaru medzi podnikateľskými subjektmi.
3. Sťažnosti a podnety Spotrebiteľov, ktoré nie sú uplatnením nárokov z vád Tovaru vybavuje Predávajúci bezodkladne po ich prijatí a o výsledku ich vybavenia informuje Spotrebiteľa v lehote 30 dní odo dňa ich prijatia rovnakými komunikačnými prostriedkami akými mu boli doručené.



VIII. Alternatívne riešenie sporov

1. Spotrebiteľ má právo podať Predávajúcemu žiadosť o nápravu, ak medzi Spotrebiteľom a Predávajúcim vznikne spor z uplatnenia práv zo zodpovednosti za vady alebo ak sa Spotrebiteľ domnieva, že Predávajúci porušil iné práva Spotrebiteľa.
2. Spotrebiteľ má právo podať návrh na začatie alternatívneho riešenia sporu subjektu alternatívneho riešenia sporov, ak Predávajúci na žiadosť podľa čl. VIII ods. 1 týchto VOP odpovedal zamietavo alebo na ňu neodpovedal do 30 dní odo dňa jej odoslania.
3. Alternatívnym riešením sporu je postup subjektu alternatívneho riešenia sporov, ktorého cieľom je dosiahnutie zmierlivého vyriešenia sporu medzi jeho stranami, t. j. medzi Spotrebiteľom a Predávajúcim. 
4. Orgánom (subjektom) alternatívneho riešenia sporov je v zmysle všeobecne záväzných právnych predpisov Slovenská obchodná inšpekcia, Bajkalská 21/A, 827 99 Bratislava 27, www.soi.sk alebo iná príslušná oprávnená právnická osoba zapísaná v zozname subjektov alternatívneho riešenia sporov vedenom Ministerstvom hospodárstva Slovenskej republiky, ktorý je dostupný na https://www.mhsr.sk/obchod/ochrana-spotrebitela/alternativne-riesenie-spotrebitelskych-sporov-1/zoznam-subjektov-alternativneho-riesenia-spotrebitelskych-sporov-1. 
5. Spotrebiteľ sa môže o podmienkach a platforme alternatívneho riešenia sporov informovať na: https://www.soi.sk/sk/alternativne-riesenie-spotrebitelskych-sporov.soi. 
6. Spotrebiteľ môže podať návrh na začatie alternatívneho riešenia sporu aj prostredníctvom platformy alternatívneho riešenia sporov – pozri Čl. 14 ods. 1 a 2 nariadenia Európskeho parlamentu a Rady (EÚ) č. 524/2013 z 21. mája 2013 o riešení spotrebiteľských sporov online, ktorým sa mení nariadenie (ES) č. 2006/2004 a smernica 2009/22/ES (nariadenie o riešení spotrebiteľských sporov online) (Ú. v. EÚ L 165, 18. 6. 2013). Odkaz na platformu: https://ec.europa.eu/consumers/odr/main/index.cfm?event=main.home2.show&lng=SK.
7. Sieť Európskych spotrebiteľských centier v krajine Spotrebiteľa mu môže vysvetliť jeho práva, pomôcť mu vyriešiť spor s Predávajúcim so sídlom v inej krajine EÚ, na Islande alebo v Nórsku a povedať mu, na koho sa má obrátiť, ak mu nemôže pomôcť. Sieť Európskych spotrebiteľských centier je sieť nezávisle riadených kancelárií spolufinancovaných Európskou komisiou: https://ec.europa.eu/info/live-work-travel-eu/consumer-rights-and-complaints/resolve-your-consumer-complaint/european-consumer-centres-network-ecc-net_en#how-ecc-net-works. 

IX. Ochrana osobných údajov 

1. Predávajúci pri uzatváraní a plnení Zmluvy a pri uplatňovaní nárokov z nej, prípadne pri iných činnostiach súvisiacich s prevádzkovaním elektronického obchodu spracúva osobné údaje Kupujúceho a ďalších osôb podľa Nariadenia Európskeho Parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (Všeobecné nariadenie o ochrane údajov). Na webovej stránke https://www.pewas.com/files/8-osobne-udaje.pdf sú dostupné informácie, ktoré slúžia k riadnemu informovaniu dotknutých osôb o rozsahu, účele a dobe spracúvania ich osobných údajov. 
2. Ak Kupujúci poskytne Predávajúcemu osobné údaje aj iných osôb, musí disponovať primeraným právnym základom pre takéto poskytnutie osobných údajov, ktorého existenciu je povinný Predávajúcemu na požiadanie preukázať. Kupujúci zároveň zodpovedá za to, že takéto osoby boli vopred informované o poskytnutí ich osobných údajov Predávajúcemu, ako aj o tom, že informácie o spracúvaní osobných údajov Predávajúcim sú zverejnené na internetovej stránke elektronického obchodu.

X. Záverečné ustanovenia
 
1. Predávajúci si vyhradzuje právo zmeniť tieto VOP kedykoľvek bez predchádzajúceho upozornenia. Akékoľvek zmeny týchto VOP nadobúdajú účinnosť dňom ich zverejnenia na internetovej stránke www.pewas.com. Právne vzťahy vyplývajúce zo Zmluvy sa spravujú vždy VOP účinnými v čase akceptácie Objednávky Tovaru.
2. Tieto VOP sú neoddeliteľnou súčasťou Zmluvy. V prípade, že Predávajúci a Kupujúci uzatvoria osobitnú písomnú Zmluvu, v ktorej si dohodnú podmienky odlišné od týchto VOP, budú mať ustanovenia Zmluvy prednosť pred ustanoveniami týchto VOP.
3. Otázky, ktoré nie sú výslovne riešené týmito VOP a/alebo Zmluvou sa riadia právnym poriadkom Slovenskej republiky, a to v prípade právneho vzťahu medzi Predávajúcim a Spotrebiteľom najmä zákonom č. 40/1964 Zb. Občiansky zákonník (ďalej len „Občiansky zákonník“) a zákonom o ochrane spotrebiteľa a v prípade právneho vzťahu medzi Predávajúcim a Kupujúcim, ktorý je podnikateľom, najmä Obchodným zákonníkom.

V Bratislave, 01.07.2024

